 Ọkọ obinrin ti oju rẹ yatọ ti yọju o, o loun ko kọ iyawo oun o : Abdulwasiu Ọmọ-Dada, ọkọ obinrin toun atawọn ọmọ rẹ ni ẹyin oju to yatọ, Risikatu Abdulazeez, ti loun ko kọ obinrin naa silẹ nitori ẹyin oju rẹ ati tawọn ọmọ rẹ to yatọ.O ni nitori ẹyin oju rẹ gan-an loun ṣe fẹ ẹ. O lo waa ya oun lẹnu bo ṣe n sọ kiri pe oun le e jade nile.Wasiu ṣalaye pe nigba tawọn ri ara awọn, oun nifẹẹ rẹ, oun si gba ọna to tọ lọ lati fẹ ẹ sile.Baale ile yii ni nigba to bimọ akọkọ tiyẹn naa si gbe iru ẹyin oju rẹ waye, oun ko tori rẹ pa a ti, tabi sa lọ fun un. O ni ẹgbẹrun marundinlogoji loun tu jọ lati fi sanwo ileewosan nigba naa.Baale ile yii ni awọn obi Risikatu lo maa n sọ pe oun n fiya jẹ ọmọ awọn, ṣugbọn ko ri bẹẹ. O ni oun maa n ra ounjẹ sile, oun si n ṣe iwọnba ti agbara oun mọ lati maa tọju rẹ.Wasiu ni o ṣi n ya oun lẹnu bi wọn ṣe n gbe e kiri pe oun kọ ọ silẹ. O loun gba pe ohun to fẹẹ fi san ifẹ toun ni si i niyẹn, oun si ti gba fỌlọrun.Ṣugbọn, Risikatu ni irọ patapata ni Wasiu n pa. O ni lẹyin toun bi awọn ọmọ mejeeji lawọn obi rẹ ko si i ninu, to si bẹrẹ si i ṣiwa-hu soun.Ko ni i wa sile, ko tun fowo ounjẹ silẹ. Ṣe lo yipada si mi patapata. 